mā nú me práhārṣīstvaṃ vai tádetárhyasi yádahaṃ vyèvá mā kuru mā̀muyā́ bhūvamíti sa vai mé 'nnamedhī́ti tathéti táṃ dvedhā́nvabhinattásya yátsaumyaṃ nyáktamā́sa táṃ candrámasaṃ cakārā́tha yádasyāsuryámā́sa ténemā́ḥ prajā́ udáreṇāvidhyattásmādāhurvr̥trá eva tárhyannāda āsīdvr̥trá etarhī́tīdaṃ hi yádasā́vāpūryáte 'smā́devaìtállokādā́pyāyaté 'tha yádimā́ḥ prajā áśanamichánte 'smā́ evaìtádvr̥trā́yodárāya balíṃ haranti sa yó haivámetáṃ vr̥trámannādaṃ védānādó haivá bhavati